­­Cabinet Preşedinte Nr. ........./CB/...........................

**REFERAT DE APROBARE**

***pentru modificarea Ghidului de finanţare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reședințe de județ, aprobat prin***

***Ordinul viceprim-ministrului, ministrului mediului nr. 760/2018***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a ***proiectului de ordin pentru******modificarea Ghidului de finanţare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reședințe de județ, aprobat prin Ordinul viceprim-ministrului, ministrului mediului nr. 760/2018.***

Baza legală a proiectului de ordin supus aprobării o constituie prevederile art. 12 alin. (4) din **Ordonanţa de urgenţă a Guvernului nr. 115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene**, cu modificările şi completările ulterioare, potrivit cărora ”*Categoriile de beneficiari şi metodologia de finanţare care prevede analiza, selectarea, aprobarea, implementarea şi monitorizarea proiectelor prevăzute la alin. (1) se stabilesc prin ghidul de finanţare aferent fiecărui program, aprobat prin ordin al ministrului autorităţii publice centrale pentru protecţia mediului.”*

Potrivit ***Ghidului de finanţare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reședințe de județ, aprobat prin Ordinul viceprim-ministrului, ministrului mediului nr. 760/2018,*** publicat în Monitorul Oficial al României, Partea I, nr. 668 din 1 august 2018, documentele depuse de către solicitanți trebuie să îndeplinească anumite condiții de conținut și formă, sub sancțiunea respingerii cererii de finanțare. Aceste prevederi, care vizează doar forma documentelor sunt considerate prea restrictive, raportat la scopul evaluării cererilor de finanțare, și anume analiza îndeplinirii criteriilor de eligibilitate.

În contextul expus, modificările propuse prin prezentul proiect de ordin sunt menite să relaxeze condițiile în ceea ce privește posibilitatea îndreptării unor neconformități ale documentelor, evaluarea cererilor de finanțare concentrându-se pe eligibilitatea solicitantului și a proiectului.

Modificările propuse prin prezentul proiect au fost avizate în ședința Comitetului Director din 25.03.2019.

Având în vedere importanța, scopul şi obiectivele Programului, vă rugăm să aprobați *Ordinul pentru modificarea Ghidului de finanţare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reședințe de județ, aprobat prin Ordinul viceprim-ministrului, ministrului mediului nr. 760/2018.*

**PREȘEDINTE,**

**Cornel BREZUICĂ**

Director Direcția Juridică,

Claudia Maria Baicu

Șef Serviciu Analiză și Avizare,

Andreea Coman